Villefranche-de-Conflent

Villefranche-de-Conflent (katalonski: Vilafranca de Conflent) je naselje od 214 stanovnika u Regiji Oksitanija u departmanu Pyrénées-Orientales na jugu Francuske. Villefranche-de-Conflent je poznat kao jedan od lokaliteta Vaubanove utvrde, koji je julu 2008. uvršten na UNESCO-vu Listu mjesta svjetske baštine u Evropi. Radi se zapravo o tri fortifikacije, to su Bedemi Villefrancha, Utvrde Libéria na brdu iznad mjesta i utvrđene spilje Cova Bastera, koje je projektirao i podigao Vauban, ingeniozno koristeći zadane geografske karakteristike terena. Geografija Villefranche-de-Conflent leži u kanjonu rijeke Tet u Pirinejima, jugozapadno od Perpignana, nedaleko od španjolske granice. Historija Villefranche je iznikao za srednjeg vijeka, negdje oko 1088/1090. Guillem I od Cerdanyje preselio je tadašnju prijestolnicu Grofovije Conflent iz Corneill-de-Conflenta u Villefranche. Nakon sklapanja Pirinejskog mira Kraljevina Francuska je 1659 anektirala Conflent, pa je 1681. angažirala Vaubana da u pograničnom Villefranchu 1681. izgradi utvrde. Villefranche je sve do Francuske revolucije bio i provincijski administrativni centar, ali je tad prestao biti, jer je preseljen uPrades. Reference Vanjske veze Villefranche-de-Conflent (službene stranice) (fr)